62020CO0706_INF
2021 m. rugsėjo 3 d. Teisingumo Teismo (dešimtoji kolegija) nutartis
Amoena II
(Byla C‑706/20) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Bendrasis muitų tarifas – Tarifinis klasifikavimas – Kombinuotoji nomenklatūra – Pozicijos 6212 ir 9021 – Pomastektominė liemenėlė – Įgyvendinimo reglamentas (ES) 2017/1167 – Sąvoka „reikmenys“ – 2019 m. gruodžio 19 d. Sprendimo Amoena (C‑677/18, EU:C:2019:1142) išaiškinimas“
Muitų sąjunga – Bendrasis muitų tarifas – Tarifinės pozicijos – Kombinuotosios nomenklatūros 90 skirsnis – Sąvoka „krūtų protezų reikmenys“, kaip ji suprantama pagal minėtą skirsnį – Vertinimo kriterijai – Pomastektominės liemenėlės – Neįtraukimas
(Tarybos reglamento Nr. 2658/87, iš dalies pakeisto Reglamentu Nr. 2016/1821, I priedo 90 skirsnis)
(žr. 33–37 punktus)
Rezoliucinė dalis
1.
2019 m. gruodžio 19d. Sprendimo Amoena (C‑677/18, EU:C:2019:1142) 53 punktas versijoje anglų kalba turi būti aiškinamas taip:
–
šio punkto pirmame sakinyje nurodyti terminai „them“ ir „their“ susiję su krūtų protezais, o terminas „they“ susijęs su pomastektominėmis liemenėlėmis ir
–
šio punkto antrame sakinyje terminas „their“ ir du pirmus kartus pavartotas terminas „they“ yra susiję su pomastektominėmis liemenėlėmis, o paskutinį kartą pavartotas terminas „they“ susijęs su krūtų protezais.
2.
2019 m. gruodžio 19 d. Sprendimo Amoena (C‑677/18, EU:C:2019:1142) 53 punkto antrame sakinyje Teisingumo Teismas, siekdamas nustatyti, ar pomastektominės liemenėlės gali būti laikomos krūtų protezų „reikmenimis“, kaip tai suprantama pagal Kombinuotosios nomenklatūros, esančios 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2016 m. spalio 6 d. Komisijos įgyvendinimo reglamentu (ES) 2016/1821, I priede, pagal 90 skirsnį, taikė tik šio sprendimo 51 punkte apibrėžtą kriterijų, pagal kurį „reikmenys“, kaip jie suprantami pagal šį skirsnį, apima keičiamas įrenginio detales, dėl kurių aparatas pritaikomas su pagrindine funkcija susijusiai konkrečiai paslaugai teikti.
(
1
)	OL C 110; 2021 3 29.